พระพุทธรูปอุลตร้าแมน เจ้าของภาพเปิดประมูลบริจาค รพ. ล่าสุดพุ่ง 4 แสน - ชาวพุทธพลังแผ่นดิน แจ้งความชี้คำสอนบอกให้ยึดติด
ปมพระพุทธรูปอุลตร้าแมน ยังไม่จบ เจ้าของภาพ ลั่นไม่ส่งให้เผาทิ้งแน่ ขอเปิดประมูลเอาเงินบริจาค รพ.ดีกว่า ล่าสุดพุ่ง 4 แสนแล้ว ขณะที่ชาวพุทธพลังแผ่นดิน แจ้งความ นศ. รวมทั้งเฉลิมชัย และ ผอ.เทอร์มินอล 21 จ.นครราชสีมาโดนด้วย ชี้พระพุทธเจ้าบอกให้ยึดติด11 ก.ย.2562จากกรณีนักศึกษาวาดภาพผลงานศิลปะพระพุทธรูปอุลตร้าแมน แล้วนำออกแสดงในงานเต๊อะเติ๋น ที่ห้างสรรพสินค้าจ.นครราชสีมาระหว่างวันที่ 3-11 ก.ย. ที่ผ่านมา จนเกิดกระแสวิพากษ์วิจารณ์ ทั้งในเชิงบวกและลบ เช่นเป็นการลบหลู่ดูหมิ่นพระพุทธศาสนา หรือเป็นการสร้างสรรค์ แม้กระทั่ง เฉลิมชัย โฆษิตพิพัฒน์ ศิลปินแห่งชาติชาวเชียงรายยังออมาให้กำลังใจนักศึกษาผู้วาดภาพดังกล่าว พร้อมเรียกร้องให้สังคมใจกว้าง ขณะที่นักศึกษาหญิงคนดังกล่าวเข้ากราบขอขมาต่อพระเพทสีมาภรณ์ เจ้าคณะ จ.นครราชสีมา แล้ว และยืนยันว่าไม่มีเจตนาลบหลู่พระพุทธศาสนา แต่ต้องการสื่อให้เห็นว่าพระพุทธเจ้าเป็นฮีโร่เหมือนอุลตร้าแมนนั้นล่าสุดวันนี้ปกรณ์ พรชีวางกูร หรือ เสี่ยบุ้ง หนึ่งในผู้ประมูลภาพชุดดังกล่าว โพสต์ผ่านเฟสบุ๊คตนเองว่า ตอนนี้มีความพยายามจะเรียกภาพนี้ไปทำลายที่ จ.นครราชสีมา ตนยืนยันว่าจะไม่ส่งภาพไปให้เผาเด็ดขาด ขณะเดียวกันก็ไม่อยากเก็บไว้เอง และทางที่ดีภาพนี้ควรจะทำประโยชน์ให้กับพื้นที่ จ.นครราชสีมา ได้ด้วยเจ้าของภาพระบุว่า ตนตัดสินใจนำภาพดังกล่าวมาประมูลผ่านเฟสบุ๊ค รายได้ทั้งหมดจะนำไปซื้อเตียง ICU เด็ก บริจาคให้กับโรงพยาบาล โดยจะใส่ชื่อผู้บริจาคคือน้องนักศึกษาเจ้าของผลงาน เพียงผู้เดียว เพื่อให้ภาพได้ทำหน้าที่ของมันสมตามความตั้งใจของเด็กคนวาดต่อไป เจ้าของภาพยืนยันว่าภาพนี้ไม่ใช่ภาพไม่ถูกกฎหมาย แต่มันเป็นภาพที่ไม่ถูกจริตคนบางฝ่ายก็แค่นั้น ท้ายสุดแล้ว ไม่ว่าเรื่องนี้จะจบลงอย่างไรภาพนี้จะจบยังไง ภาพได้ทำหน้าที่ของมันสำเร็จแล้วขณะนี้เวลา 13.30 น. วันที่ 11 ก.ย.2562 ยอดผู้เสนอประมูลภาพอยู่ที่ 4 แสนบาทแล้วผู้สื่อข่าวรายงานเพิ่มเติมว่า 9.16 น. 12 ก.ย.2562 ปกรณ์ ประกาศผลผู้ชนะการประมูลด้วยวงเงิน 600000 บาทขณะเดียวกัน รายงานว่า วันนี้ (11 ก.ย.62)กลุ่มชาวพุทธพลังแผ่นดิน นำโดย จรูญ วรรณกสิณานนท์ ทนายพงศ์นรินทร์ อมรรัตนา และคณะ ได้เดินทางเข้าไปยื่นหนังสือต่อ ผู้บังคับการปราบปราม เพื่อแจ้งความดำเนินคดีกับนักศึกษาที่วาดภาพพระพุทธรูปอุลตร้าแมนโดย ดร.จรูญ บอกว่า การกระทำดังกล่าวเป็นการลบหลู่พระพุทธศาสนา ในลักษณะการล้อเลียนพระพุทธเจ้าในรูปของอุลตร้าแมน ผู้วาดย่อมทราบดีว่า พระพุทธรูปหรือภาพของพระพุทธเจ้านั้น เป็นที่เคารพสักการบูชาของชาวพุทธทั่วประเทศกว่า 60 ล้านคน เป็นการทำให้ศรัทธาของประชาชนมัวหมอง มาทำให้สิ่งที่พวกเราเคารพสักการะบูชาต้องแปดเปื้อน โดยมองว่าไม่ใช่ศิลปะ และคำกล่าวที่ว่าขึ้นอยู่กับมุมมองของแต่ละคนนั้น ดร.จรูญ บอกว่า เป็นเพียงข้ออ้าง ข้อแก้ตัวเท่านั้น ส่วนตัวยังเชื่อว่าเรื่องนี้ผิดแน่นอนต่อคำถามผู้สื่อข่าวที่ว่าคำสอนที่พระพุทธองค์ทรงสอนว่าไม่ให้ยึดติดกับวัตถุมองว่าอย่างไรนั้น จรูญ บอกว่า มุมมองของตัวเองพระพุทธศาสนาสอนให้ยึดติด ให้สิ่งสักการะเหล่านี้เป็นเครื่องยึดเหนี่ยวจิตใจ เพื่อที่จะนำไปสู่สวรรค์ เปิดประตูไปสู่นิพพาน พระพุทธเจ้าไม่เคยสอนว่าไม่ให้ยึดติด หรือให้ปล่อยวาง เป็นคำสอนที่ผิดจรูญ ย้อนถามกลับผู้สื่อข่าวกรณีที่ว่าหากสอนให้ปล่อยวางจริงนั้นว่า แล้วเงิน แล้วบ้าน ก็ต้องปล่อยวางไปทั้งหมดไม่ต้องเอาอะไรสักอย่าง ไม่ต้องทำงาน คำสอนแบบนี้มันไม่ใช่ ยืนยันว่า ไม่สงสารเด็ก เพราะเรื่องนี้ผิดแน่นอนนอกจากนี้ ดร.จรูญ ยังบอกอีกว่า พระพุทธรูป หรือภาพวาดของพระพุทธเจ้านั้นได้รับการคุ้มครองตามกฎหมายรัฐธรรมนูญ มาตรา 67 และกฎหมายอาญา มาตรา 206 ซึ่งมีสาระสำคัญเกี่ยวกับการลบหลู่ดูหมิ่นศาสนาพุทธ และยังได้ยื่นเรื่องดำเนินคดีกับผู้ร่วมกระทำความผิดอีก 4 คน ความผิดตามมาตรา 83 85 86 ในฐานเป็นผู้ร่วมกันกระทำความผิด หรือโฆษณาหรือประกาศแก่บุคคลทั่วไปให้ผู้นั้นกระทำผิดต่อไป ด้วยการออกมารับรองว่าผู้ทำไม่ผิด และให้กำลังใจทำต่อไปสำหรับผู้ที่ถูกยื่นดำเนินคดีนั้นมี 5 คน ประกอบด้วย ผู้วาดภาพในฐานะผู้กระทำความผิดอาจารย์ที่ปรึกษาและเป็นผู้ช่วยเหลือในการกระทำความผิด ผู้อำนวยการศูนย์การค้าเทอร์มินอล 21 จ.นครราชสีมา เป็นผู้ให้สถานในการกระทำความผิด นอกจากนี้ยังรวมไปถึง เฉลิมชัย โฆษิตพิพัฒน์ ผู้โฆษณาหรือประกาศให้การสนับสนุนผู้กระทำความผิด และทนายเดชา กิติวิทยานันท์ ทนายความ ผู้โฆษณาหรือประกาศให้การสนับสนุนผู้กระทำความผิด
ปมพระพุทธรูปอุลตร้าแมน ยังไม่จบ เจ้าของภาพ ลั่นไม่ส่งให้เผาทิ้งแน่ ขอเปิดประมูลเอาเงินบริจาค รพ.ดีกว่า ล่าสุดพุ่ง 4 แสนแล้ว ขณะที่ ชาวพุทธพลังแผ่นดิน แจ้งความ นศ. รวมทั้ง เฉลิมชัย และ ผอ.เทอร์มินอล
พระพุทธรูปอุลตร้าแมน,พระพุทธรูป,อุลตร้าแมน,ปกรณ์ พรชีวางกูร,ประมูล,ชาวพุทธพลังแผ่นดิน,จรูญ วรรณกสิณานนท์,เฉลิมชัย โฆษิตพิพัฒน์